animalsk fett
Store norske leksikon,Biologi,Vitenskapsgrener i biologien,Biokjemi,Metabolisme,Fettstoffskiftet
Animalsk fett er en samlebetegnelse på fett fra landlevende pattedyr, i motsetning til vegetabilsk fett eller oljer fra planter, og marint fett eller oljer fra fisk og sjølevende pattedyr som for eksempel hval. Animalsk fett finnes i kjøtt, i melk og melkeprodukter som smør og ost, og i talg og smult.
Innhold av fettsyrer Animalsk fett fra kjøtt inneholder ca. 40–45 % mettede fettsyrer, mens innholdet av enumettet fett er ca. 50 %. Innholdet av flerumettede fettsyrer varierer fra 4 til 10 %. Fett fra svin og fjærfe inneholder mer flerumettede fettsyrer enn fett fra storfe og får. Melkefett inneholder 63 % mettede fettsyrer, 31 % enumettede og 3 % flerumettede fettsyrer. Les mer i Store norske leksikon fordøyelsen ernæring